Nattelivet kunne efter coronanedlukningen genåbne til september, og det kan Nordjyllands Politi tydeligt mærke på antallet af lomme- og tasketyverier. - Vi kan tydeligt mærke, at der er kommet godt gang i festerne igen – og det indebærer altså desværre også, at lommetyvene er blevet mere aktive. Vi får for tiden betydeligt flere anmeldelser ind af tyveri begået i nattelivet, siger vicepolitiinspektør Anders Uhrskov. I september modtog Nordjyllands Politi 25 anmeldelser om lomme- og tasketyverier. I perioden 1. til 19. oktober var det tal oppe på 40. De fleste har fundet sted i og omkring Jomfru Ane Gade i Aalborg, og det er særligt smartphones og punge, lommetyvene udser sig. Mere patruljering De fleste hændelser foregår ifølge Nordjyllands Politi i nattelivet, og derfor sætter Nordjyllands Politi ekstra ind i forhold til tryghedsskabende patruljering i Jomfru Ane Gade i den kommende weekend.

Referat:
Nordjyllands Politi oplever en stor stigning i antallet af lomme- og tasketyverier. Det sker især i Jomfru Ane Gade i Aalborg, og det er især smartphones og punge, der forsvinder.